قوشاچای

قوشاچایhttp://turk1359.blogfa.com/post/626/میاندواب-قوشاچای-آدی‌-میفیک-گؤروشونده-کیومرث-ایسلامی ( , ) — غربی آذربایجان اوستانی'نین شهرلریندن‌دیر. بو شهر قوشاچای بؤلگه‌سینین مرکزی دیر. ۱۳۸۵-اینجی گونشلی ایلین نوفوس سایی‌سی اساسیندا بۇ شهرین ۱۱۴٬۱۵۳ نفر اهالیسی وارایمیش.- ایرانین 85 جی ایلده نوفوس سایی‌سی
قوشاچای شهری غربی آذربایجان اوستانینین جنوبی شهرلریندن دیر. بۇ شهر اورمو گؤلونون گونئی قیسمتینده و ایکی جیغاتی چایی و تاتائو چایی چای‌لاری‌نین آراسیندا یئرلشیب‌دیر، بۇ شهرین آدی نین کؤکو دا اونون یئرلشمیش مکانینا عایید اوْلار. میاندوآب کلمه‌سی بۇ شهرین فارسجا اوْلموش موعادیلی‌دیر.

 اتنیک و دیل 
قوشاچای اهالیسی عومومیت‌ده آذربایجان تورکلری دیرلر و آذربایجان تورکجه‌سینده دانیشیرلار. بو شهرین لهجه‌سی آذربایجان تورکجه‌سی‌نین بؤلوشمه‌لرینین جیغاتی لهجه‌سیندن سایا گلمکله، بۇ اساسلا آذربایجان تۆرکجه‌سی‌نین باتی لهجه‌لریندن ساییلیر و اورمیه شهری‌نین لهجه‌سی‌ایله بنزرلیگی واردیر.

 ساغلاملیق 
قوشاچایین اؤنملی خسته‌خانالاریندان «عباسی» خسته‌خاناسی‌دیر. بوُ خسته‌خانا ۱۳۷۰جی هیجری شمسی ایلده ۱۰۰ یاتاق توتوم‌ایلا قورولوب‌دور. ایندیلیکده ۱۰۶ یاتاقلا اؤز ایشینی داوام ائتدیریر. خسته‌خانادا اوْلان تخصّوصلار بوُنلار دیر: داخیلی، جرّاحلیق، قادینلار، اوُشاقلار، گؤز طبیب‌لیگی، قوُلاق-بوغاز-بوُرون، اورتوپِدی، اورولوژو، CCU، دَری.

 سوقتلر 
قوشاچایین ان اؤنملی سوقتی قند دیر. خالچا، ساخسی قابلار، حصیر و... اونون ال اورونلری سایاگلیرلر.

 گؤرمه‌لی و تاریخی یئرلر 

 طاق مسجیدی (میاندوآب)
 میاندوآب موزه سی
 میرزا رسول کؤرپوسو
 کوسالار کؤرپوسو

 آدلیم لار 
 مهدی باکری:
 باباعلی جوانمرد:
 یعقوب آژند:
 بهروز ثروتیان:
 آیت اله سید محمد وحیدی:
 شهاب زمان زاده:
 غلام حسین ساعد (خلبان):

 پارک‌لار 
 آتا پارکی
 دولت پارکی
 موعلیم پارکی
 آنا پارکی
 هادی پارکی
 آذربایجان پارکی
 گوللر باغی پارکی

 داشیماجیلیغی 
 تئرمینال 
قوشاچایین تئرمینالی، شهرین باتی‌سیندا و قجلو کوچه‌سینده یئرلشیب‌دیر. بو تئرمینال دان اورمیه، سولدوز، مهاباد، تهران و تبریز شهرلرینه اوتوبوس واردیر.

 دمیریول دوراغی 
بو شهرین قوزئینده دمیر یول دوراغی اولاراق، اونون قاطارلاری ایسه میانا و ماراغا دان بورایا گلیرلر.

 قایناق‌لار 

بؤلمه:میاندوآب بؤلگه‌سی‌نین یاشاییش یئرلری
بؤلمه:غربی آذربایجان اوستانی‌نین شهرلری